આ બાબતે દિલીપ છાટબારે મિડ-ડે LOCALને જણાવ્યું હતું કે ‘આ વિસ્તારમાં કાયમની કચરાની સમસ્યા છે. અહીં કચરો ફેંકશો તો ૨૦૦૦ રૂપિયાનો દંડ થશે એવું બોર્ડ પણ સુધરાઈ દ્વારા લગાડવામાં આવ્યું છે તેમ છતાં, આ બોર્ડ પાસે કચરાના ઢગલાઓ દેખાય છે. સફાઈ-કામદારો પણ આ કચરો યોગ્ય સમયે ન ઉપાડતાં કચરાનો ઢેર થાય છે. જો સુધરાઈના કર્મચારીઓ સમયસર કામ કરે તો કચરાના ઢગલાઓ થવાની નોબત જ ન આવે. અહીં કચરો નાખવા માટે યોગ્ય સુવિધારૂપે ડસ્ટબિનો મુકાશે તો આ સમસ્યામાંથી છૂટકારો મળી જશે.’